**………sz. napirend**

***E L Ő T E R J E S Z T É S***

# a Képviselő-testület 2020. szeptember 24-ei rendes ülésére

**Tárgy:** A környezetvédelmi bírságok fajtáiról és mértékéről, megállapításának módjáról szóló kormányrendelet megalkotásának kezdeményezése

**Készítette:** ………………………………………….

Viziné dr. Magyarosi Szilvia

aljegyző - hatósági igazgató

**Egyeztetve: …………………………………………**

Varga Előd Bendegúz

alpolgármester

**Látta:** ………………………………………….

dr. Szalai Tibor

jegyző

…………………………………………..

dr. Murai Renáta

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének a fás szárú növények védelméről, kivágásáról és pótlásáról szóló 11/2019. (III.29.) önkormányzati rendeletének tavaly tavaszi hatálybalépése óta eltelt időszakban gyűjtött tapasztalata alapján nyilvánvalóvá vált, hogy a jelenleg alkalmazható és az engedély nélküli fakivágás esetén kiszabható bírság összegének érdemi visszatartó ereje nincs, a fás szárú növények megvédéséhez szigorúbb szankciókra lenne szükség.

A közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény 3. § (2) bekezdése szerint „*a helyi önkormányzat képviselő-testületének rendelete alapján megállapítható közigazgatási bírság felső határa - a jogsértő személyétől függően - természetes személyek esetén* ***kétszázezer*** *forint, jogi személyek és jogi személyiséggel nem rendelkező szervezetek esetén* ***kétmillió*** *forint lehet. A közigazgatási bírság felső határát az önkormányzati rendeletben a jogsértés jellegével arányban kell megállapítani.*”

Ahhoz, hogy ennél magasabb összegű bírságot lehessen kiszabni, szükség lenne egy, a környezetvédelmi bírságok fajtáiról és mértékéről, megállapításának módjáról szóló kormányrendelet megalkotására.

A környezet védelmének általános szabályairól szóló 1995. évi LIII. törvény (a továbbiakban: Kvt.) 110. § (7) bekezdés 6. pontja hatalmazza fel a Kormányt, hogy a környezetvédelmi bírságok fajtáit és mértékét, megállapításának módját rendeletben megállapítsa.

A rendeletalkotás kezdeményezéséhez Budapest Főváros II. Kerületi Önkormányzat nevében a határozati javaslatban foglaltak szerinti levelet kívánom intézni dr. Gulyás Gergely Miniszterelnökséget vezető miniszternek, amihez kérem a T. Képviselő-testület hozzájárulását!

**Határozati javaslat**

Budapest Főváros II. Kerületi Önkormányzata Képviselő-testülete felhatalmazza a polgármestert a jelen határozat mellékletét képező levél aláírására és a Miniszterelnökséget vezető miniszter részére történő továbbítására.

**Felelős:** Polgármester

**Határidő:** 15 nap

*A határozat elfogadása egyszerű többségű szavazati arányt igényel.*

**Őrsi Gergely**

**polgármester**

Melléklet

Miniszterelnökségnek szóló levél